पटना: एक तरफ जहां बिहार बोर्ड की 12वीं की परीक्षा में 42 वर्षीय गणेश कुमार के टॉप करने को लेकर राज्य को शर्मसार होना पड़ रहा है, वहीं पटना में रहने वाले 97 वर्षीय राजकुमर वैश्य एमए की परीक्षा में बैठकर मिसाल पेश कर रहे हैं. आमतौर पर 97 वर्ष की उम्र आराम करने या पोते-पोतियों को कहानियां सुनाने की मानी जाती है, परंतु इस उम्र में अगर कोई छात्र का जीवन व्यतीत करे तो आपको आश्चर्य होगा. पटना के राजेंद्र नगर रोड नंबर पांच में रहने वाले राजकुमार वैश्य को इस उम्र में भी स्नातकोत्तर (एमए) करने का जुनून है. एमए के प्रथम वर्ष की परीक्षा पास कर वे दूसरे वर्ष की परीक्षा दे रहे हैं.